
 1.1  ลักษณะของแผนพัฒนาสามปี

ตามระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ.2548  กำหนดให้มีการจัดทำแผนสามปี  เพื่อใช้เป็นแนวทางในการบริหารและปฏิบัติงาน          ซึ่งเป็นแนวทางในการดำเนินงานขององค์การบริหารส่วนตำบล และการประเมินผลการปฏิบัติงานขององค์การบริหารส่วนตำบล  ว่าประสบผลสำเร็จตามวัตถุประสงค์  เป้าหมายที่กำหนดไว้หรือไม่เพียงใด

แผนพัฒนาสามปี  เป็นแผนที่มีความใกล้ชิดกับงบประมาณรายจ่ายประจำปี   กล่าวคือ  องค์กรปกครองส่วนท้องถิ่น ใช้การวางแผนพัฒนาเป็นเครื่องมือในการจัดทำงบประมาณรายจ่ายประจำปีโดยนำโครงการ/กิจกรรมจากแผนพัฒนาสามปี ในปีที่จะจัดทำงบประมาณรายจ่ายประจำปี ไปจัดทำงบประมาณ  เพื่อให้กระบวนการจัดทำงบประมาณเป็นไปด้วยความรอบคอบ   และผ่านกระบวนการมีส่วนร่วมของประชาชน

แผนพัฒนาสามปี  เป็นการแปลงแผนยุทธศาสตร์การพัฒนาไปสู่การปฏิบัติ  โดยมี          หลักคิดที่ว่าภายใต้ยุทธศาสตร์การพัฒนาหนึ่ง ๆ  จะมีแนวทางการพัฒนาได้มากกว่าหนึ่งแนวทาง               และภายใต้แนวทางการพัฒนาหนึ่งจะมีโครงการ / กิจกรรมได้มากกว่าหนึ่งโครงการ / กิจกรรม

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ. 2548  ให้นิยามของแผนพัฒนาสามปีไว้ว่า  “แผนพัฒนาสามปี”  หมายถึง  แผนพัฒนาเศรษฐกิจและสังคมขององค์กรปกครองส่วนท้องถิ่นที่สอดคล้องกับแผนยุทธศาสตร์การพัฒนา  อันมีลักษณะเป็นการกำหนดรายละเอียดแผนงานโครงการพัฒนาที่จัดทำขึ้นสำหรับปีงบประมาณแต่ละปี  ซึ่งมีความต่อเนื่อง และเป็นแผนก้าวหน้า ครอบคลุมระยะเวลาสามปีโดยมีการทบทวนเพื่อปรับปรุงเป็นประจำทุกปี
(  แผนพัฒนาสามปีจะมีลักษณะกว้าง ๆ  ดังต่อไปนี้
1.  สอดคล้องกับแผนยุทธศาสตร์การพัฒนา
2. แสดงแนวทางการพัฒนาและวัตถุประสงค์ของแนวทางการพัฒนาที่ชัดเจน                         และมีลักษณะเฉพาะเจาะจงที่จะดำเนินการ
3. แสดงโครงการ / กิจกรรมการพัฒนาที่จะดำเนินการเป็นห้วงระยะเวลาสามปี
4. แสดงความเชื่อมโยงระหว่างแผนยุทธศาสตร์พัฒนากับงบประมาณรายจ่าย                       ซึ่งจะต้องมีการจัดทำและทบทวนทุกปีจะต้องสอดคล้องกับกระบวนการจัดทำงบประมาณรายจ่ายประจำปีขององค์กรปกครองส่วนท้องถิ่น
 1.2  วัตถุประสงค์ของการจัดทำแผนพัฒนาสามปี

1. เพื่อแปลงยุทธศาสตร์การพัฒนาไปสู่การปฏิบัติอย่างเป็นรูปธรรม

2. เพื่อจัดทำโครงการ/กิจกรรมให้สอดคล้องกับแผนยุทธศาสตร์ซึ่งเป็นปัญหา                     ความต้องการของประชาชนอย่างแท้จริง

3. เพื่อกำหนดจุดมุ่งหมายเพื่อการพัฒนาที่ยั่งยืน

4. เป็นการกำหนดแนวทางการพัฒนาท้องถิ่น

5. เป็นการกำหนดยุทธศาสตร์  และบูรณาการแนวทางการพัฒนาท้องถิ่น                              และส่วนราชการต่าง  ๆ  ที่เข้ามาดำเนินโครงการ/กิจกรรมในท้องถิ่น

6. เพื่อเป็นการกำหนดเป้าหมายพัฒนาท้องถิ่น
1.3  ขั้นตอนในการจัดทำแผนพัฒนาสามปี
         

ตามที่ได้มีการกำหนดยุทธศาสตร์การพัฒนาและแนวทางการพัฒนาในแผนยุทธศาสตร์  ขั้นตอนต่อไปนี้คือขั้นตอนในการแปลงแผนพัฒนาสามปีไปสู่การปฏิบัติโดยการจัดทำแผนพัฒนาสามปี    ซึ่งมี  7  ขั้นตอนในการจัดทำดังนี้
ขั้นตอนที่  1  การเตรียมการจัดทำแผน
           
1. หน่วยงานที่รับผิดชอบในการจัดทำแผนพัฒนาเข้าพบผู้บริหารเพื่อชี้แจงถึงวัตถุประสงค์   ความสำคัญและความจำเป็นที่ต้องมีการจัดทำแผนพัฒนาสามปี  เพื่อให้ผู้บริหารทราบถึงภารกิจที่จะต้องดำเนินการต่อไป  และดำเนินการเสนอโครงการจัดทำแผนพัฒนาสามปี  ตั้งแต่  ปี  พ.ศ.  2552 - 2554  

            
2. หน่วยงานที่รับผิดชอบ  แจ้งโครงการจัดทำแผนพัฒนาสามปี ไปยังคณะกรรมการพัฒนาองค์กรปกครองส่วนท้องถิ่น  และคณะกรรมการสนับสนุนการจัดทำแผนพัฒนาฯ หน่วยงานภายในสำนักงานและจัดทำประชาคมตำบลเพื่อรับทราบปัญหาความต้องการต่าง  ๆ  ผ่านประชาคมตำบล    

ขั้นตอนที่  2  การคัดเลือกยุทธศาสตร์และแนวทางการพัฒนา
                   
1. ในขั้นตอนนี้คณะกรรมการสนับสนุนการจัดทำแผนพัฒนาท้องถิ่น  จะสรุปยุทธศาสตร์และแนวทางการพัฒนาจากแผนยุทธศาสตร์การพัฒนาพร้อมทั้งข้อมูลที่เกี่ยวข้อง  ปัญหาความต้องการ ของท้องถิ่นรวมทั้งยุทธศาสตร์การพัฒนาของจังหวัด/อำเภอและนโยบายของผู้บริหารท้องถิ่นเพื่อนำเสนอคณะกรรมการพัฒนาองค์กรปกครองส่วนท้องถิ่น


2. คณะกรรมการพัฒนาท้องถิ่นจัดประชุมโดยประสานส่วนราชการที่เกี่ยวข้องและประชาคมตำบลเพื่อพิจารณาคัดเลือกยุทธศาสตร์ และแนวทางการพัฒนาจากยุทธศาสตร์มาเพื่อพิจารณาดำเนินการจัดทำแผนงาน/โครงการต่อไป


3. เมื่อได้แนวทางการพัฒนาแล้ว  เวทีการประชุมร่วมพิจารณาว่ามีโครงการ/กิจกรรมอะไรบ้างที่จะสามารถดำเนินการให้บรรลุตามยุทธศาสตร์และแนวทางการพัฒนาที่เลือกมาเพื่อใช้เป้าหมายในการพัฒนา 


4. การพิจารณาโครงการ/กิจกรรม จะต้องคำนึงถึงความเกี่ยวเนื่องกับยุทธศาสตร์การพัฒนาและเป็นโครงการ/กิจกรรมที่เกินขีดความสามารถที่ชุมชนจะดำเนินการบริหารจัดการได้เอง   มีการจัดลำดับความสำคัญของปัญหาเพื่อที่จะบรรจุลงในแผนพัฒนาสามปี  สุดท้ายต้องคำนึงถึงงบประมาณรายจ่ายขององค์กรปกครองส่วนท้องถิ่น  ทรัพยากรบริหารอื่น ๆ  ภาคีการพัฒนาที่สามารถเข้ามาดำเนินการ  หรือมีภารกิจรับผิดชอบการดำเนินการในเรื่องนั้น
ขั้นตอนที่  3  การเก็บรวบรวมข้อมูลและการวิเคราะห์ข้อมูล


คณะกรรมการสนับสนุนการจัดทำแผนพัฒนาฯ เก็บรวบรวมข้อมูลที่จำเป็นต่อการจัดทำแผนพัฒนาสามปีซึ่งนอกจากจะต้องทำการเก็บรวบรวมข้อมูลพื้นฐานทั่วไปแล้วจะต้องวิเคราะห์ยุทธศาสตร์การพัฒนาและแนวทางการพัฒนา
ขั้นตอนที่  4  การกำหนดวัตถุประสงค์ของแนวทางการพัฒนา
หลังจากที่ได้แนวทางการพัฒนาแล้ว  จะประชุมร่วมกันในการพิจารณาคัดเลือกวัตถุประสงค์ของยุทธศาสตร์การพัฒนามาจัดทำเป็นวัตถุประสงค์ของแนวทางการพัฒนาในช่วงสามปี  
ขั้นตอนที่  5  การเก็บรวบรวมข้อมูลและการวิเคราะห์ข้อมูล


คณะกรรมการสนับสนุนการจัดทำแผนพัฒนาท้องถิ่นพิจารณาคัดเลือกโครงการ/กิจกรรมที่สอดคล้องกับแนวทางการพัฒนามาจัดทำรายละเอียดโครงการในด้านเป้าหมาย  ผลลัพธ์  ผลผลิตต่าง ๆ ระยะเวลา  ผู้รับผิดชอบ
ขั้นตอนที่  6  การเก็บรวบรวมข้อมูลและการวิเคราะห์ข้อมูล


คณะกรรมการจัดทำร่างแผนพัฒนาสามปี  ตามรายละเอียดที่กำหนด  และเสนอร่างแผนพัฒนาสามปี  ไปยังคณะกรรมการพัฒนาองค์กรปกครองส่วนท้องถิ่น  ประชาคม  และหน่วยงานที่เกี่ยวข้องเพื่อทบทวน  ปรับปรุง  รับฟังความคิดเห็นเพื่อนำไปปรับปรุงแผนพัฒนาสามปีต่อไป
ขั้นตอนที่  7  การอนุมัติและประกาศใช้แผน


คณะกรรมการพัฒนาท้องถิ่น เสนอร่างแผนพัฒนาสามปีที่ผ่านการพิจารณา  ให้ผู้บริหารท้องถิ่นนำร่างแผนพัฒนาท้องถิ่นเพื่อพิจารณาให้ความเห็นชอบจากสภาท้องถิ่นเพื่ออนุมัติ  เมื่อสภาท้องถิ่นอนุมัติแล้ว  ผู้บริหารท้องถิ่นพิจารณาอนุมัติและประกาศใช้แผนพัฒนาสามปี  และนำไปสู่การปฏิบัติ  โดยผู้บริหารท้องถิ่นส่งแผนพัฒนาสามปีให้คณะกรรมการประสานแผนท้องถิ่นระดับอำเภอเพื่อ 
(1) ดำเนินการพิจารณากลั่นกรองแผนพัฒนาสามปีขององค์กรปกครองส่วนท้องถิ่นว่ามีความสอดคล้องกับกรอบยุทธศาสตร์ฯ หรือไม่ และเสนอความเห็นต่อคณะกรรมการประสานแผนพัฒนาท้องถิ่นระดับจังหวัด 
(2) พิจารณานำโครงการที่เกินศักยภาพขององค์การบริหารส่วนตำบลจัดส่งให้คณะกรรมการประสานแผนพัฒนาท้องถิ่นระดับจังหวัด  รวมทั้งแจ้งให้คณะกรรมการสมาชิกสภาท้องถิ่น  คณะกรรมการพัฒนาท้องถิ่น   คณะกรรมการพัฒนาอำเภอ   รวมทั้งประกาศให้ประชาชนและหน่วยงาน         ที่เกี่ยวข้องได้ทราบโดยทั่วกัน
1.4  ประโยชน์ของการจัดทำแผนสามปี


การจัดทำแผนพัฒนาสามปี  เป็นเครื่องมือที่จะช่วยให้องค์กรปกครองส่วนท้องถิ่น  ได้พิจารณาอย่างรอบคอบให้เห็นถึงความเชื่อมโยงและส่งผลทั้งในเชิงสนับสนุน  และเป็นอุปสรรคต่อกันเพื่อให้องค์กรปกครองส่วนท้องถิ่น  นำมาตัดสินใจในการดำเนินการ  และใช้ทรัพยากรท้องถิ่นอย่างคุ้มค่า   ได้จัดทำแผนโดยผ่านคณะกรรมการพัฒนาท้องถิ่น และประชาคมตำบล รวมทั้งผ่านความเห็นชอบจากคณะกรรมการประสานแผนพร้อมทั้งต้องได้รับการอนุมัติจากสภาท้องถิ่น  ดังนั้น  จึงสรุปได้ว่าแผนพัฒนาสามปี  จะเป็นแผนที่สามารถตอบสนองและแก้ไขปัญหาความยากจน และปัญหาต่าง ๆ ของประชาชนในตำบลป่าพะยอม  ได้อย่างมีประสิทธิภาพ และเกิดประโยชน์สูงสุด
ตำบลป่าพะยอม
